Minoră decedată într-un accident rutier în Timiș / Șoferul care a produs accidentul avea carnetul luat cu 4 zile în urmă
O tânără de 17 ani a decedat, în noaptea de duminică spre luni, după ce maşina care în care era pasageră s-a răsturnat într-o curbă, pe drumul naţional DN59, între localităţile Timişoara – Beregsău Mare, informează Agerpres.
Un tânăr de 19 de ani a condus un autoturism pe DN 59 A dinspre Timişoara spre localitatea Beregsău Mare, iar într-o curbă la stânga a pierdut controlul asupra direcţiei de deplasare şi s-a răsturnat în afara părţii carosabile. În urma impactului a rezultat decesul unei tinere de 17 ani, pasageră în autoturism, precum şi rănirea conducătorului auto, respectiv a tânărului de 19 ani, arată, luni, o informare de presă a Poliţiei Timiş.
„Şoferul avea 19 ani şi şi-a luat permisul joi. Tânărul nu consumase droguri sau alcool”, a precizat Biroul de presă al Poliţiei Timiş.
Conducătorul auto a fost transportat la spital în vederea acordării îngrijirilor medicale de specialitate.
În cauză, a fost întocmit un dosar penal pentru ucidere din culpă.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank